Diari Oficial de la Generalitat Valenciana


Sumari del DOGV 3554, del 05-08-1999 (1999/6794)

Rotlle d'apel·lació número 1.132/1998. Cèdula de notificació.
-------------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6794


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.132/1998. Cèdula de notificació. [1999/Q6794]
  
La Secció Sisena de l'Audiència Provincial de València ha dictat, en el rotlle d'apel·lació número 1.132/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 772
  
- President: Vicente Ortega Llorca
  
- Magistrats:
  
· Rafael Sempere Doménech
  
· Purificación Martorell Zulueta
  
València, 8 de juliol de 1999
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 21 de setembre de 1998, dictada en les actuacions de judici de menor quantia número 202 de 1997, tramitades pel Jutjat de Primera Instància número 2 d'Ontinyent.
  
Han sigut parts en el recurs, com a apel·lant, la demandant Reig Martí, SA, i, com a apel·lats, els demandats Emilio Albiñana Tormo, Francisca Ferri Vañó, Pippo España, SL, AF Plásticos, SA, Leets Plastics, SL, i Termoconformados Valencia, SL.
  
Ha sigut ponent el president del tribunal.
  
En nom del rei i per l'autoritat que ens confereix la Constitució aprovada pel poble espanyol.
  
Decisió
  
1. Estimem el recurs interposat per Reig Martí, SA.
  
2. Revoquem la sentència impugnada, i en lloc seu:
  
A) Estimem la demanda formulada per Reig Martí, SA, contra el senyor Emilio Albiñana Tormo, la senyora Francisca Ferri Vañó, Pippo España, SL, AF Plásticos, SA, Leets Plastics, SL, i Termoconformados Valencia, SL.
  
B) Declarem resolt el contracte de compravenda fet entre Reig Martí, SA, i el senyor Emilio Albiñana Tormo, el 31 de desembre de 1985, pel que fa a la finca registral 1.422 del Registre de la Propietat d'Albaida, situada a Atzeneta d'Albaida, partida del Pla.
  
C) Fixem en 56.824.598 pessetes l'import dels danys i perjudicis causats a l'actora per l'incompliment del contracte, i declarem ben retinguda aquesta suma per la demandant.
  
D) Condemnem els demandats a estar i passar per aquestes declaracions, i a lliurar a l'actora la possessió de la finca esmentada.
  
E) Imposem als demandats les costes de la primera instància.
  
3. No fem expressa imposició de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
 Aquesta és la nostra sentència, que pronunciem, manem i firmem.
  
No s'hi pot interposar recurs de cassació".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Leets Plásticos, SL, i Termoconformados Valencia, SL.